สวัสดีค่ะ คุณผู้ฟังทุกคน วันนี้จะพูดถึงเรื่องที่น่าสนใจมาก ภาษาอังกฤษ เขาเรียกว่า being superstitious นะ คำนี้อาจจะออกเสียงยาก แต่ก็พอได้นะคะ ภาษาไทยหมายถึง ความงมงาย งมงาย ความงมงายกับคนไทยเนี่ย มีหลายรูปแบบ ดีฉันว่าเยอะที่สุด เยอะที่สุดในโลกแล้วมั้งคะ ใน ในความคิดส่วนตัวนะคะ ความงมงายมีหลายรูปแบบ มี[หราย]หลายแบบมาก เรามาเริ่มกันตรงนี้ดีกว่า บางคนคิดว่าคนที่นับถือศาสนาพุทธเนี่ย เป็นคนงมงาย แต่ถามจริงๆ นะคะว่า ถ้าศึกษาศาสนาพุทธโดยแท้จริงแล้วเนี่ย เนื้อเรื่องของความงมงายเนี่ย ไม่ได้มีมากมายนะคะ พระพุทธเจ้าไม่ได้สอนให้งมงาย แต่ว่าคนปฏิบัตินะคะ ปฏิบัติกันมาสองพันกว่าปีเนี่ย ก็จะมีความเชื่อแปลกๆ เออ จะมีอิทธิพลมาจาก เออ ต่างชาติบ้างนะคะ อย่างประเทศเขมร หรือลาว เพื่อนบ้านเรา ยกตัวอย่างง่ายๆ ที่จะเห็นในสังคมไทยบ่อยนะคะ ก็คือว่า เขาห้ามตัดผมในวันพุธ เออ อันนี้ดีฉันก็ไม่ทราบเหมือนกันว่าทำไม ก็คือว่า ถ้าคุณตัดผมในวันพุธเนี่ย ไม่ดีค่ะ โชคไม่ดี ไม่ควรทำ เพราะฉะนั้น วันพุธก็จะเป็นวันหยุดของช่างตัดผม ซึ่งดีฉันว่าก็ดีนะคะ เพราะว่าเขาก็ทำงานหนักเนาะ เจ็ดวัน มีวันหยุดบ้างก็ดี ช่างตัดผม หลายๆ คนเนี่ย จะหยุด ไม่เปิดร้านในวันพุธนะคะ แล้วดีฉันอยากจะกล่าวถึง ถ้าพูดถึงเรื่องความงมงายเนี่ย ดีฉันต้องยกให้คุณยายค่ะ คุณยายของดีฉันเนี่ย งมงายมาก เป็น พูด อันนี้พูดด้วยความรักนะคะ รักยายนะ แต่ว่ายายเนี่ยงมงายที่สุดละในโลก ดีฉันไม่เคยพบใครงมงายขนาดนี้ ตอนดีฉันเป็นเด็ก โอ๋ เรื่องของความงมงายเยอะมาก แต่เท่าที่จำได้นะคะ ก็คือ ยายจะชอบบอกว่า ห้ามตัดเล็บตอนกลางคืน ไม่ดี แกก็จะขู่ ในเรื่องของผี เดี๋ยวผีจะทำอย่างงั้นอย่างงี้ เพราะว่า ไม่ดีในการตัดเล็บกลางคืน ซึ่งพอดีฉันโตมาเนี่ย ก็มานั่งนึกว่า มันมีเหตุผลนะ ความงมงายบางอย่างเนี่ย มีเหตุมีผล อย่างเช่น ในเรื่องของการตัดเล็บ ซึ่งตัดเล็บกลางคืนเกิดอะไรขึ้นคะ คุณอาจจะ แสงไม่พอนะ คุณไม่เห็นเล็บคุณชัดเจน แล้วคุณก็ไปตัด คุณก็อาจจะตัดโดนเนื้อใช่ไหม เลือดออก ก็เป็นอันตราย อันนี้ก็มีเหตุผล แต่ที่อีกอย่างหนึ่งที่ ดีฉันหาเหตุผลไม่เจอ คือ ยายบอกว่า ตัดเสร็จแล้วอะ ให้เอาไปทิ้งในชักโครก เออ อันนี้ อันนี้ ทำความเข้าใจลำบาก มากไม่รู้เหมือนกันว่าเพราะอะไรนะคะ เอิม ถ้าพูดถึงในเรื่องของฤกษ์ยามเนี่ย จะว่างมงายนะ ถ้า ถ้าเชื่อมากก็ถึงขั้นงมงาย ก็คือ คนไทยนะคะจะทำพิธีอะไรก็ตาม พิธีแต่งงาน พิธีขึ้นบ้านใหม่ วัน ที่จะไปทำงานในวันแรก หรือ อะไรก็ตาม ที่เป็นครั้งแรกเนี่ย คนไทยจะไปดูฤกษ์ ดูฤกษ์ ฤกษ์ก็คือ เวลาดี เออ แล้วใครคะ ที่มีหน้าที่ในการให้ฤกษ์ คือพระค่ะ ในสมัยก่อนเนี่ย คนไทยจะไปขอฤกษ์จากพระนะคะ วันนี้ เออ ดีฉันจะแต่งงาน ดีฉันอยากจะแต่งงาน วันไหนเป็นวันดี พระก็จะเอา เอาวันเดือนปีเกิดของเจ้าบ่าวเจ้าสาวมาคิดคำนวณแล้วก็บอก ว่าวันนี้เป็นวันดี วันนี้เป็นวันไม่ดีนะ ถ้าคุณแต่งงานในวันไม่ดีเกิดอะไรขึ้น โชคร้าย โชค โชคร้ายก็มีหลายรูปแบบมากนะคะ ถ้าคุณแต่งงานผิดวัน อันนี้คือความเชื่ออีกอย่างหนึ่ง เพราะฉะนั้นแล้วเนี่ย ในเรื่องของวันสำคัญ วันดี วันไม่ดีเนี่ย เป็นเรื่องที่คนไทยเชื่อถือเป็นอย่างมาก เพราะฉะนั้นถ้าเกิดอะไรขึ้นไม่ดี อย่างเช่นในชีวิตแต่งงาน ถ้าคุณชีวิตแต่งงานคุณไม่ประสบความสำเร็จ คุณก็อาจจะโทษว่า เพราะว่า ชั้นไม่ได้ไปดูฤกษ์ยามก่อนที่ชั้นจะแต่งงาน อันนี้จริงหรือเปล่าก็อยู่กับวิจารณญาณของแต่ละคนนะคะ อันนี้ก็ยกตัวอย่างคร่าวๆ ในเรื่องของ ความงมงาย เพราะฉะนั้น ใน เอิม คลิปต่อไปเนี่ย ดีฉันจะพูด[ถึง] ต่อในเรื่องของความงมงาย แต่เป็นความงมงายด้านอื่นๆ นะคะ สวัสดีค่ะ